**Termeni de referinȚĂ privind**

**SELECTAREA UNEI COMPANII/ORGANIZAȚII Care VA EFECTUA UN SONDAJ NAȚIONAL DE OPINIE CE VA IDENTIFICA Barierele în angajare și promovare în carieră a femeilor ȘI BĂRBAȚILOR în republica moldova**

**CONTEXT**

În anul 2017, Guvernul Republicii Moldova a adoptat o noua [Strategie privind Asigurarea Egalității între Femei și Bărbați pentru anii 2017-2021](http://lex.justice.md/viewdoc.php?action=view&view=doc&id=370442&lang=1). Unul din domeniile prioritare ale Strategiei, se referă la *Piața muncii și reducerea disparităților salariale de gen.* Analizele Centrului Parteneriat pentru Dezvoltare ([**Indexul Egalității de Gen 2017**](http://www.progen.md/files/9049_indexul_egalitatii_de_gen_2017_final.pdf)**;** [**Inegalitățile salariale de gen în Moldova**](http://progen.md/files/4717_analiza_paygap_moldova.pdf)**)** atestă faptul că pe piața forței de muncă încă mai persistă inegalitate pronunțată de gen, care se manifestă prin o pondere mai mică de ocupare a femeilor comparativ cu bărbații (în 2016 – 39% femei și 43% bărbați), a femeilor cu copii de vârstă preșcolară și se manifestă prin o rată mai pronunțată de inactivitate a femeilor comparativ cu cea a bărbaților (59,9% femei și 54,6% bărbați).

Deși în ultimii ani BNS oferă mai multe date dezagregate pe criteriu de sex, statisticile disponibile nu sunt suficiente pentru a înțelege și a evidenția care sunt barierele de angajare și promovare în carieră a femeilor, ceea ce duc la elaborarea unor politici publice care ignoră aceste bariere. În contextul celor reflectate, Centrul Parteneriat pentru Dezvoltare (CPD) în parteneriat cu UN Women Moldova anunță lansarea competiției deschise pentru selectarea unei companii/ organizații care va efectua o cercetare națională cu scopul de a identifica barierele în angajare și promovare în carieră a femeilor și bărbaților din Republica Moldova.

Activitatea demarează în cadrul programului „Abilitarea Economică a Femeilor”, ce are drept scop consolidarea capacităților Parlamentului și Guvernului în elaborarea și implementarea legilor, politicilor și serviciilor cu impact pozitiv asupra venitului femeilor și angajării decente a acestora, și să recunoască, să reducă și să redistribuie munca neremunerată de îngrijire. Proiectul este implementat de Centrul Parteneriat pentru Dezvoltare în parteneriat cu Entitatea Națiunilor Unite pentru Femei (UN Women), finanțat de către Guvernul Suediei și UN Women Moldova.

**Obiectivul concursului:**

De a selecta o companie/organizație care să efectueze un sondaj complex la nivel național ce va permite identificarea celor mai relevante obstacole întâmpinate de femei și bărbați în procesul de încadrare în câmpul muncii și de promovare în carieră, din perspectiva angajatorilor/angajatoarelor, angajaților/angajatelor și a persoanelor inactive.

**Cercetarea va cuprinde trei componente, după cum urmează:**

1. Sondajul de opinie în rândul angajatorilor din R. Moldova
2. Sondajul de opinie în rândul angajaților din R. Moldova
3. Sondajul de opinie în rândul femeilor neîncadrate și a bărbaților neîncadrați în câmpul muncii.

**Detaliile referitoare la domeniile de analiză specifice fiecărei componente, produsele distincte ce urmează a fi oferite, cât și termenii de realizare sunt reflectate în tabelele de mai jos.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proiectul ”Abilitarea Economică a Femeilor” este implementat de Centrul Parteneriat pentru Dezvoltare în cadrul Acordului de Colaborare în baza de proiecte cu UN Women (Entitatea Națiunilor Unite pentru Egalitate de Gen și Abilitarea Femeilor), finanțat de Guvernul Suediei și UN Women.

|  |
| --- |
| **Componenta I: Sondaj de opinie în rândul angajaților din Moldova** |
| **Subiectele de analiză** | **Livrabilele** | **Termen de realizare** |
| 1. **reconcilierea dintre viața profesională și viața personală** (accesul la servicii de îngrijire a copilului în afara și la locul de muncă, repartizarea responsabilităților privind concediul de îngrijire a copilului între mame și tați, experiența părinților singuri în echilibrarea vieții profesionale și de familie, etc.);
2. **principiile de abilitare a femeilor** (modul în care sunt aplicate la nivel de companie, practicile de nediscriminare și hărțuire sexuală și incidența acestora la locul de muncă, oportunitățile de a participa la programe de formare profesională etc.);
3. **redistribuirea timpului** (o prezentare mai detaliată a calculului timpului bărbaților și femeilor, inclusiv a celor care au copii, la diferite etape de angajare și de maternitate/paternitate, redistribuirea timpului pentru activitățile remunerate/ neremunerate etc.);
4. **remunerarea egală** (dacă angajatorii dispun de instrumente pentru a asigura remunerarea egală pentru femei și bărbați pentru același tip de muncă, care este diferența de remunerare între femei și bărbați etc.);
5. **barierele în calitate de angajați** (care sunt principalele bariere distinctive pentru fiecare etapă a procesului ce vizează resursele umane (recrutare, remunerare, promovare, acces la resurse etc.), experiența lor ca persoane neangajate, dificultățile la etapa de întoarcere la locul de muncă din concediul de îngrijire a copilului etc.);
6. **alte aspecte relevante.**
 | Baza de date dezagregată pe mai multe criterii, inclusiv sex, vârstă, mediul de trai (rural/urban), nivelul de studii, nivelul economic, etc. | 30 noiembrie 2018 |
|  **Eșantion:** eșantion reprezentativ național în rândul persoanelor de 18+ ani |

|  |
| --- |
| **Componenta II: Sondajul de opinie în rândul femeilor neîncadrate și a bărbaților neîncadrați în câmpul muncii** |
| **Subiectele de analiză** | **Livrabilele** | **Termen de realizare** |
| 1. **motivele specifice și barierele inactivații lor** (dacă s-au confruntat cu un comportament negativ specific/discriminare din partea angajatorilor, a societății, a angajaților; dacă au fost angajați - care sunt motivele inactivității, etc.)
2. **redistribuirea timpului** (o prezentare mai detaliată a calculului timpului bărbaților și femeilor, inclusiv a celor care au copii);
3. **perspectivele de angajare** (dacă doresc să se întoarcă la locul de muncă, dacă sunt înregistrați la agențiile de ocupare a forței de muncă, dacă participă la programe de formare și dezvoltare profesională/ învățare pe tot parcursul vieții, dacă știu despre diferite oportunități, care sunt necesitățile etc.).
4. **alte aspecte relevante.**
 | Baza de date dezagregată pe mai multe criterii, inclusiv sex, vârstă, mediul de trai, nivelul de studii, nivelul economic, etc. | 30 noiembrie 2018 |
|  **Eșantion:** eșantion reprezentativ național în rândul persoanelor de 18+ ani |

|  |
| --- |
| **Componenta III: Sondaj de opinie în rândul angajatorilor din Moldova** |
| **Subiectele de analiză** | **Livrabilele** | **Termen de realizare** |
| 1. **reconcilierea dintre viața profesională și viața personală** (care este percepția patronilor despre reconcilierea vieții personale și profesionale; dacă permit un program flexibil de lucru pentru angajați, dacă încurajează tații să ia concediul pentru îngrijirea copiilor și concediul paternal; ce măsuri speciale pentru angajarea mai multor femei etc.);
2. **principiile de abilitare a femeilor** (dacă știu despre principiile de abilitare a femeilor (WEPs), care este nivelul în care acestea se implementează la nivel de companie; practicile și incidența nediscriminării și hărțuirii sexuale; programele de instruire și dezvoltare profesională pentru angajați, inclusiv on-line, măsuri speciale pentru a asigura egalitatea în top management etc.);
3. **remunerarea egală** (dacă angajatorii dispun de instrumente pentru a asigura remunerarea egală pentru femei și bărbați pentru același tip de muncă, care este diferența de remunerare între femei și bărbați etc.);
4. **obstacolele pe parcursul angajării** (ce bariere se confruntă ca angajatori în toate etapele ce vizează resursele umane (recrutare, promovare, remunerare etc.);
5. **alte aspecte relevante.**
 | Baza de date dezagregată pe mai multe criterii, inclusiv sex, vârstă, mediul de trai, nivelul de studii, nivelul economic, etc. | 10 aprilie 2019 |
|  **Eșantion:** companii naționale mijlocii și mari |

**Menționăm că va fi selectată doar o companie/organizație care va efectua sondajul complex ce va include toate cele trei componente enumerate anterior.**

**Oferta financiară, obligatoriu, va cuprinde costurilor pentru:**

* Elaborarea chestionarelor specifice celor 3 componente mai sus menționate;
* Desfășurarea lucrărilor în teren pentru colectarea datelor dezagregate pe criterii multiple;
* Sistematizarea/corectarea datelor în tabele (SPSS, Excel, Word);

Modelul ofertei financiare este anexat la acest document (Anexa 2).

**Ofertele în mod obligatoriu vor fi datate, semnate și ștampilate. În caz contrar, acestea nu vor fi considerate valabile. Oferta financiară va fi scanată și anexată la dosarul de aplicare.**

**Plata pentru serviciile prestate:** Compania va fi plătită prin virament bancar, în tranșe, în MDL, după livrarea serviciilor solicitate. Detaliile cu referire la tranșele de plată vor fi stipulate în contractul de prestări servicii semnat între părți (compania/organizația selectată și CPD).

**Cerințe față de compania/organizația interesată:**

* Experiență în realizarea studiilor și a cercetărilor în domeniu sau domenii similare: drepturile omului, egalitatea de gen etc. (experiența minimă de 3 ani);
* Experiență în realizarea a cel puțin 3 sondaje în rândul angajatorilor în ultimii 3 ani;
* Experiență dovedită în proiectarea evaluărilor, a sondajelor de opinie, în elaborarea şi operarea chestionarelor, realizarea interviurilor, organizarea focus grupurilor, colectarea şi sistematizarea datelor (3 ani minim).

**Dosarul urmează a fi expediat la adresa de e-mail**: **al.ermolenco@gmail.com**și va conține:

* Formularul de aplicare completat (Anexa 1);\*
* 3 nume de contact cu adresele, telefoanele și poștele electronice incluse;
* Lista membrilor echipei și CV-urile acestora;
* Oferta financiară *–* bugetul detaliat în lei Moldovenești (MDL) cu TVA (Anexa 2);
* Declarația de Integritate (Anexa 3).

\*Companiile ce nu vor expedia formularul de aplicare completat vor fi descalificate!

**Termenul limită** de prezentare a ofertelor este **31 octombrie 2018, ora 13:00.**

**Deschiderea ofertelor** va avea loc în data de **31 octombrie 2018, ora 15:00, str. Armenească 13, or. Chișinău.**

**Persoană de contact**: Rodica Ivașcu, e-mail: **rodica.ivascu@gmail.com** sau tel. 022 23 70 89

**Anexa 1*.***

**Formular de aplicare**

|  |  |
| --- | --- |
| **Denumirea companiei/organizației:** |  |
| **Numele persoanei responsabile:** |  |
| **Date de contact:** |  |

**1. Experiența companiei/organizației**

Descrieți pe scurt profilul companiei/organizației. Descrieți personalul de bază, numărul de clienți și studii/cercetări realizate în ultimii 3 ani. Maximum 300 cuvinte.

|  |
| --- |
|  |

**2.** Descrieți în spațiul de mai jos experiența companiei/organizației în elaborarea studiilor și analizelor similare (în domeniul drepturilor omului, non-discriminare, egalitate de gen). Enumerați cel puțin 5 studii/ cercetări sociologice elaborate în ultimii 3 ani. Enumerați cel puțin 3 studii în rândul angajatorilor în ultimii 3 ani și indicați sursa unde acestea pot fi consultate.

|  |  |  |  |  |
| --- | --- | --- | --- | --- |
| **Denumirea cercetării** | **Subiectul cercetării** | **Descrierea** | **Comanditar** | **Sursa unde poate fi accesat raportul** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**3. Metodologia**

Vă rugăm să descrieți metodologia propusă pentru realizarea fiecărei componente de studiu, eșantionul și ipotezele. Descrieți care sunt riscurile, limitările și gradul de inovație a metodologiei propuse. Acolo unde este necesar faceți referire la experiența proprie de realizare a cercetărilor similare.

|  |  |  |
| --- | --- | --- |
|  | **Metodologia** | **Eșantionul** |
| **Componenta I:** Sondajul de opinie în rândul femeilor neîncadrate și a bărbaților neîncadrați în câmpul muncii  |  |  |
| **Componenta II:** Sondaj de opinie în rândul angajaților din Moldova |  |  |
| **Componenta III:** Sondaj de opinie în rândul angajatorilor din Moldova |  |  |

**3. Echipa de lucru**

Enumerați în tabelul ce urmează echipa de lucru, experții ce vor fi implicați și funcția/responsabilitatea pe care o vor avea în procesul de desfășurarea a sondajului. La dosar vor fi anexate CV-urile membrilor de echipa implicați în desfășurarea cercetării.

|  |  |  |
| --- | --- | --- |
| **N** | **Numele, Prenumele** | **Funcţia/Responsabilităţile în procesul de elaborare a cercetării**  |
|  |  |  |
|  |  |  |

 A se ajusta tabelul după necesitate.

**4. Planul de realizare a lucrărilor**

Vă rugăm să îndepliniți tabelul de mai jos cu acțiunile detaliate ce vor fi întreprinse pe parcursul desfășurării sondajului și realizării raportului, cu indicarea termenelor fixe.

|  |  |  |  |
| --- | --- | --- | --- |
| **N** | **Acțiunea** | **Descrierea** | **Termen de realizare** |
|  |
| **COMPONENTA I:** Sondajul de opinie în rândul femeilor neîncadrate și a bărbaților neîncadrați în câmpul muncii  |
|  |  |  |  |
|  |  |  |  |
|  |
| **COMPONENTA II:** Sondaj de opinie în rândul angajaților din Moldova |
|  |  |  |  |
|  |  |  |  |
|  |
| **COMPONENTA III:** Sondaj de opinie în rândul angajatorilor din Moldova |
|  |  |  |  |
|  |  |  |  |

 A se ajusta tabelul după necesitate.

**Anexa 2.**

**Modelul ofertei financiare**

|  |  |  |
| --- | --- | --- |
| **N** | **Activitate** | **Suma totală în MDL, inclusiv TVA** |
| 1 | Realizarea Componentei I: Sondaj de opinie între bărbații ș femeile șomeri și între bărbați și femeile neîncadrați în câmpul muncii  |  |
| 2 | Realizarea Componentei II: Sondaj de opinie în rândul angajaților din Moldova |  |
| 3 | Realizarea Componentei III: Sondaj de opinie în rândul angajatorilor din Moldova |  |
| **TOTAL, MDL**  | **\_\_\_\_\_\_\_\_\_\_\_MDL** |

Ofertele în mod obligatoriu vor fi datate, semnate şi ștampilate. În caz contrar, acestea nu vor fi considerate valabile. Oferta financiară va fi scanată şi anexată la dosarul de aplicare.

**Anexa 3.**

**DECLARAȚIE DE INTEGRITATE**

**pentru furnizorii de servicii şi bunuri**

Prin prezenta, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de către

 (denumirea furnizorului/furnizoarei)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ declară pe propria răspundere, că:

 (funcţia, numele şi prenumele)

nu va fi implicat(ă) în comiterea de infracţiuni, evaziune fiscală, acte conexe corupţiei sau fapte de comportament corupţional;

nu va fi implicat(ă) în obţinerea unor avantaje (ne)patrimoniale nejustificate;

nu va primi/oferi cadouri sub formă de bunuri sau servicii de la/către Beneficiar care pot influenţa decizia Beneficiarului sau furnizorului;

nu va participa la activități frauduloase care duc la un câștig personal sau pentru Beneficiar;

nu va ȋncuraja şi falsifica documentele, inclusiv ajustarea neoficială post-factum semnării acestora;

nu va tolera conflictul de interes şi va anunţa imediat Beneficiarul despre aceasta;

nu va divulga date cu caracter personal, fară acordul prealabil al Beneficiarului;

nu va accepta şi incuraja mişcări băneşti fără documente de suport autentificate prin semnătură şi ştampilă (contract, cont de plată, facturi, act de predare-primire etc.);

nu va accepta şi ȋncuraja plata remunerării nedeclarate fiscal;

nu va ȋncuraja şi accepta lucrul cu mijloace băneşti sub formă de cash.

Mă angajez să raportez imediat Beneficiarului orice situaţie sau posibilă situaţie de fraudă şi să declar orice modificare apărută în legătură cu cele menționate mai sus, la adresa de e-mail: cpd.integritate@gmail.com .

Sunt conştient(ă) că nerespectarea declaraţiei de integritate şi generarea situaţiilor de fraudă pot conduce la rezilierea imediată a contractului ȋncheiat ȋntre părţi, cheltuielile fiind suportate de partea vinovată.

Data\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 L.Ș.

**Anexa 4.**

**Criteriile de Evaluare**

|  |  |  |
| --- | --- | --- |
| **Criterii** | **Punctaj Maxim** | **Compania/Organizația**  |
| **A** | **B** | **C** | **D** | **E** |
| 1 | Experiență în domeniu (studiile efectuate anterior) | 30 |  |  |  |  |  |
| 2 | Metodologia propusă | 10 |  |  |  |  |  |
| 3 | Echipa de experți | 10 |  |  |  |  |  |
| 4 | Oferta financiară | 50 |  |  |  |  |  |
| **TOTAL** | **100** |  |  |  |  |  |